‏ג' בטבת התשע"ח

‏21 בדצמבר 2017

**משרת סטודנט/סטודנטית המיועדת לאוכלוסייה החרדי/חרדית -**

**לשכת ירושלים**

לנציבות תלונות הציבור במשרד מבקר המדינה (להלן - המשרד) בלשכת ירושלים דרוש/ה סטודנט/ית למשרה המיועדת לבני האוכלוסייה החרדית.

**על המועמדים לעמוד בכל הדרישות שלהלן:**

1. סטודנטים לתואר ראשון או לתואר שני. עדיפות תינתן לסטודנט/ית במשפטים.

**הבהרה**: המשרה אינה מיועדת לסטודנט/ית הזכאי/ת לתואר ראשון מוכר ולומד/ת לתואר ראשון נוסף או לסטודנט/ית הזכאי/ת לתואר שני הלומד/ת לתואר שני נוסף.

1. העונים להגדרת בני האוכלוסייה החרדית\* הם:
	1. אישה שמתקיים לגביה אחד מאלו לפחות:
* מקומות הלימוד של ילדיה עד גיל 18 הם מוסדות לימוד חרדיים, מוכרים שאינם רשמיים או מסוג "פטור", שרישיונותיהם מוסדרים על ידי האגף לחינוך מוכר שאינו רשמי במשרד החינוך.
* בעלה למד בישיבה קטנה.
* למדה בסמינר חרדי.
	1. גבר שמתקיים לגביו אחד מאלו לפחות:
* מקומות הלימוד של ילדיו עד גיל 18 הם מוסדות לימוד חרדיים, מוכרים שאינם רשמיים או מסוג "פטור", שרישיונותיהם מוסדרים על ידי האגף לחינוך מוכר שאינו רשמי במשרד החינוך.
* למד בישיבה קטנה.
* התנדב לשירות אזרחי המופעל מכוח סעיף 6 לחוק דחיית שירות לתלמידי ישיבות שתורתם אומנותם, תשס"ב-2002.
* היה זכאי בחמש השנים האחרונות, למשך שנה מלאה אחת לפחות, ל"מלגת לימודים ועידוד השתלבות אברכי כוללים בתעסוקה" (אשר בעבר נקראה הבטחת הכנסה לאברכים), מכוח מבחני תמיכה שפרסם משרד החינוך מעת לעת.

\*על בסיס הצהרת המועמד

היקף ההעסקה: עד 120 שעות חודשיות.

שעות העבודה הן גמישות, החל מהשעה 06:30.

התשלום: לפי שכר סטודנט (וכן יוחזרו הוצאות נסיעה לפי תעריף התחבורה הציבורית).

תחילת ההעסקה: מידית.

סיום ההעסקה: 30.9.2018 (המשרד יהיה רשאי בכפוף לשיקול דעתו להאריך את תקופת

 ההעסקה לסדטודנטי/ית שעומד/ת בתנאי המשרה).

מקום העבודה: נציבות תלונות הציבור בירושלים, רח' מבקר המדינה 2 (ליד "הסינמה סיטי").

**על המועמד/ית להמציא אסמכתאות לתנאים שהוגדרו בסעיף 2 לעיל מצ"ב החלטת הממשלה. מועמד שלא יצרף אסמכתאות לא יוזמן לראיון.**

**כמו כן, פרט לסטודנט/ית שעומדים להתחיל את שנת לימודיהם הראשונה, על המועמדים לצרף גיליונות ציונים משנות לימודיהם. מועמד שלא יצרף גיליונות ציונים לא יוזמן לראיון. כמו כן, למשרד שמורה הזכות לזמן לראיון רק שמונה סטודנטים שממוצע הציונים שלהם הגבוה ביותר לכל משרה מוצעת**.

המועמדים שיזומנו ירואיינו ע"י ועדה שתבחר את המתאים לאיוש המשרה.

את הבקשות אליהן יצורפו קורות חיים מפורטים, גיליונות ציונים, וכן שם מלא, כתובת, ומספרי טלפון, יש להעביר תוך 21 ימים **(עד ליום 18.1.2018)** למייל Mashab@mevaker.gov.il, עבור גב' איילת בננסון, מנהלת אגף משאבי אנוש, ולציין **"עבור משרת סטודנט/ית לנציבות תלונות הציבור - לשכת ירושלים".**